ભગવાન સર્વના સુહૃદ છે. અને તેમાં યે અર્જુન, સુદામા, શ્રીદામા, જેવા મિત્રોની વાત આવે ત્યારે શ્રી કૃષ્ણે કહ્યું છે કે, અર્જુન કૃષ્ણનો આત્મા છે. કૃષ્ણ વિના અર્જુનને જીવતા રહેવું પસંદ નથી. અને અર્જુન માટે શ્રી કૃષ્ણ પોતાનો દિવ્ય લોક પણ તજી દેવાને માટે તત્પર બને છે. અર્જુન સાથે પોતાનો પ્રેમ ટકી રહે અને તેમાં નિરંતર વૃધ્ધિ થતી રહે એ માટે શ્રી કૃષ્ણે અગ્નિ નારાયણ પાસે વરદાન માગ્યુ હતું.